Berleburg Bad Berleburg Rothaargebirge Schloss Berleburg Faks_Merian 0011
Externe Artikel-Nr: Faks_Merian 0011 gerahmt Folau nie oor steun vir haar man gestraf | Netwerk24
Folau nie oor steun vir haar man gestraf
23 Junie 2019 14:45
Maria Folau Sondag vir die Adelaide Thunderbirds in aksie in die Australiese Superliga-netbalreeks.Foto: Getty Images
Australië se netbalbase gaan nie teen Maria Folau optree omdat sy haar omstrede man, Israel, op sosiale media ondersteun het nie.
Die 32-jarige Maria, ’n Nieu-Seelandse toetsnetbalspeler wat tans in Australië se Superliga speel, het Vrydag ’n inskrywing van haar man geplaas, waarin mense gevra word om sy regsgeding teen Rugby Australië finansieel te ondersteun.
Israel sleep sy voormalige werkgewer hof toe nadat sy groot kontrak beëindig is vanweë sy vroeëre inskrywing op sosiale media waarin hy onder meer gesê het dat die hel op homoseksuele en dronkaards wag.
“Ons is daarvan bewus dat die Adelaide Thunderbirds se speler Maria Folau besonderhede van haar man se GoFundMe-bladsy op sosiale media geplaas het. Geen optrede teen haar word vereis nie,” sê Netbal Australië in ’n verklaring.
“Ons sal aanhou om haar as ’n gewaardeerde lid van die Thunderbirds en Superliga te ondersteun,” lui die verklaring voorts, berig bbc.com.
Bronwyn Klei, uitvoerende hoof van Netbal Suid-Australië, sê in ’n afsonderlike verklaring hoewel haar liggaam wil hê dat enige speler, ongeag geslag, geloofsoortuigings, ouderdom, ras of seksuele voorkeure aan netbal moet kan deelneem, glo hulle ook in “regverdigheid en om perspektief te behou”.
“Soos miljoene ander mense dwarsoor Australië gebruik Maria Folau haar persoonlike sosiale media platform om haar lewe en oortuigings met haar vriende en familie te deel.
“Hoewel ons dit geensins goedpraat dat sy haar man se inskrywing geplaas het nie, glo ons ook nie sy het ons reëls rakende die gebruik van sosiale media oortree nie.”
Folau se span het Sondag met 51-51 gelykop gespeel teen die New South Wales Swifts nadat sy in die doodsnikke twee keer met doelpogings misluk het. – bbc.com
Meer oor: Maria Folau | Rugby Australië | Sosiale Media | Israel Folau
Folau samel geld in vir sy hofsaak
Roets en Waratahs sny bande